Πρόταση ΚΑΝΟΝΙΣΜΟΥ (ΕΚΑΧ, ΕΚ, ΕΥΡΑΤΟΜ) ΤΟΥ ΣΥΜΒΟΥΛIΟΥ Που αναπροσαρμόζει από την 1ης Ιουλίου 2000 τις αποδοχές και τις συντάξεις των υπαλλήλων και του λοιπού προσωπικού των Ευρωπαικών Κοινοτήτων καθώς και τους διορθωτικούς συντελεστές που εφαρμόζονται σ'αυτές τις αποδοχές και συντάξεις

(υποβληθείσα από την Επιτροπή)

Πρόταση

ΚΑΝΟΝΙΣΜΟΥ (ΕΚΑΧ, ΕΚ, ΕΥΡΑΤΟΜ) ΤΟΥ ΣΥΜΒΟΥΛIΟΥ

Που αναπροσαρμόζει από την 1ης Ιουλίου 2000 τις αποδοχές και τις συντάξεις των υπαλλήλων και του λοιπού προσωπικού των Ευρωπαικών Κοινοτήτων καθώς και τους διορθωτικούς συντελεστές που εφαρμόζονται σ'αυτές τις αποδοχές και συντάξεις

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ (Σύνοψη της έκθεσης της Eurostat)

1. ΠΡΟΟΙΜΙΟ

Σύμφωνα με τις διατάξεις του άρθρου 65 του Κανονισμού Υπηρεσιακής Κατάστασης και του άρθρου 1 του παραρτήματος ΧΙ αυτού, το Συμβούλιο προβαίνει ετησίως σε εξέταση του επιπέδου των αποδοχών των υπαλλήλων και του λοιπού προσωπικού των Κοινοτήτων και τούτο βάσει έκθεσης που υποβάλλει η Επιτροπή.

Στην έκθεση αυτή καθορίζονται οι διάφορες παράμετροι στις οποίες πρέπει να γίνει αναφορά κατά την ετήσια εξέταση, και ιδίως η εξέλιξη του κόστους ζωής στις Βρυξέλλες (σύνθεση του κοινού δείκτη και του δείκτη των Βρυξελλών-Πρωτεύουσας), η μεταβολή της αγοραστικής δύναμης των αποδοχών των δημοσίων υπαλλήλων των κρατών μελών (ειδικός δείκτης) καθώς και οι οικονομικές ισοτιμίες από τις οποίες προκύπτουν οι διορθωτικοί συντελεστές.

2. ΕΞΕΛΙΞΗ ΤΗΣ ΑΓΟΡΑΣΤΙΚΗΣ ΔΥΝΑΜΗΣ ΤΩΝ ΑΠΟΔΟΧΩΝ ΤΩΝ ΕΘΝΙΚΩΝ ΥΠΑΛΛΗΛΩΝ

2.1. Ειδικός δείκτης

Η Eurostat, με βάση τα πληροφοριακά στοιχεία που παρέσχαν τα κράτη μέλη, προσδιόρισε την εξέλιξη των αποδοχών των δημοσίων υπαλλήλων τους κατά τη δωδεκάμηνη περίοδο έως την 1.7.2000, και τούτο για καθένα από τα κράτη μέλη και για κάθε κατηγορία υπαλλήλων.

Ο ειδικός δείκτης ο οποίος εκφράζει την καθαρή πραγματική εξέλιξη των αποδοχών των εθνικών υπαλλήλων των κεντρικών δημοσίων υπηρεσιών κατά τη δωδεκάμηνη περίοδο πριν από την 1.7.2000 ισούται με -0,3 %.

Η εξέλιξη σε καθένα από τα κράτη μέλη εμφαίνεται στον πίνακα Α κατωτέρω.

>ΑΝΑΦΟΡΑ ΣΕ ΓΡΑΦΗΚΟ>

2.2. Δείκτες ελέγχου

Ως δείκτες ελέγχου, η Eurostat παρουσιάζει την εξέλιξη, σε πραγματικούς όρους και κατά κεφαλή, των αποδοχών σε ολόκληρον τον δημόσιο τομέα 99,8 % και στις κεντρικές δημόσιες υπηρεσίες 99,8 %.

Οι δείκτες αυτοί συγκρίνονται με τον ακαθάριστο πραγματικό ειδικό δείκτη, ύψους 99,2 %.

3. ΕΞΕΛΙΞΗ ΤΟΥ ΚΟΣΤΟΥ ΖΩΗΣ ΣΤΙΣ ΒΡΥΞΕΛΛΕΣ

Ο κοινός δείκτης, με τον οποίο μετρείται η εξέλιξη του κόστους ζωής στις Βρυξέλλες κατά τη δωδεκάμηνη περίοδο έως την 1.7.2000, όπως αυτό υπολογίσθηκε από τη Eurostat, ισούται με 102,5. Για την ίδια περίοδο, ο δείκτης τιμών του Βελγίου κατά τη συνιστώσα του για τις Βρυξέλλες - Πρωτεύουσα ισούται με 102,0.

4. ΟΙΚΟΝΟΜΙΚΕΣ ΙΣΟΤΙΜΙΕΣ (άρθρο 1 παρ. 3 του παραρτήματος ΧΙ)

Οι οικονομικές ισοτιμίες που καθορίζουν τις αντιστοιχίες της αγοραστικής δύναμης την 1.7.2000 μεταξύ της πόλης αναφοράς, που είναι οι Βρυξέλλες, και των άλλων τόπων υπηρεσίας εμφανίζονται στον πίνακα Β κατωτέρω.

Η εξέλιξη του κόστους ζωής κατά τη διάρκεια της περιόδου αναφοράς μεταξύ των ημερομηνιών ισχύος των οικονομικών ισοτιμιών (στήλη 4) προκύπτει έμμεσα από το γινόμενο του κοινού δείκτη Βρυξελλών και της μεταβολής της οικονομικής ισοτιμίας στον υπό εξέταση τόπο.

>ΑΝΑΦΟΡΑ ΣΕ ΓΡΑΦΗΚΟ>

5. ΕΝΔΙΑΜΕΣΗ ΑΝΑΠΡΟΣΑΡΜΟΓΗ

Μία πρώτη αντιστάθμιση του κόστους ζωής αποφασίστηκε την [1] από το Συμβούλιο για την περίοδο αναφοράς του δεύτερου εξαμήνου του 1999 και με ισχύ από 1.1.2000 για τις χώρες που αναφέρονται κατωτέρω :

[1] ...

- Ουδείς

Κατά συνέπεια, η προβλεπόμενη αναπροσαρμογή βάσει της εξέλιξης του κόστους ζωής πραγματοποιείται λαμβάνοντας υπόψη την ενδιάμεση αναπροσαρμογή για τις χώρες αυτές.

6. ΠΡΟΤΕΙΝΟΜΕΝΗ ΑΝΑΠΡΟΣΑΡΜΟΓΗ

Προβλέπεται αναπροσαρμογή των αποδοχών από την 1.7.2000 και ανάλογη με την εξέλιξη του κόστους ζωής που διαπιστώθηκε σε καθέναν από τους τόπους υπηρεσίας κατά τη διάρκεια της περιόδου αναφοράς.

Δεδομένου ότι ο βελγικός δείκτης κατά τη συνιστώσα των Βρυξελλών - Πρωτεύουσας παρουσιάζει εξέλιξη 2,0 % και ο κοινός δείκτης ισούται με 2,5 % για την περίοδο 1.7.1999 - 1.7.2000, ο συντελεστής αύξησης για το κόστος ζωής που πρέπει να ενσωματωθεί στην κλίμακα υπολογισμού των αποδοχών για τις Βρυξέλλες είναι, κατά συνέπεια 2,4 % (25 % x 2,0 % + 75% x 2,5 %), κατ'εφαρμογή του άρθρου 3 παρ. 2 του παραρτήματος ΧΙ του Κανονισμού Υπηρεσιακής Καταστάσης.

Η εξέλιξη της αγοραστικής δύναμης των υπαλλήλων των κεντρικών δημοσίων υπηρεσιών που διαπιστώθηκε στα κράτη μέλη κατά την περίοδο από 1.7.1999 -1.7.2000 και η οποία εκφράζεται με τον ειδικό δείκτη, ισούται με -0,3 %.

Έτσι προκύπτει συνολικά καθαρή αγοραστική αναπροσαρμογή των αποδοχών κατά 2,1 % (102,4 x 99,7/100) για του υπαλλήλους που υπηρετούν στις Βρυξέλλες και στο Λουξεμβούργο.

Για τους άλλους τόπους υπηρεσίας, οι αναπροσαρμογές προκύπτουν έμμεσα, από το γινόμενο της προαναφερόμενης αναπροσαρμογής επί τη μεταβολή της οικονομικής ισοτιμίας.

Στο πλαίσιο της παρούσας εξέτασης, ημερομηνία έναρξης ισχύος της αναπροσαρμογής είναι η 1.7.2000 για όλους τους τόπους υπηρεσίας εκτός αυτών που αναφέρονται κατωτέρω :

- Ιρλανδία, 16.5.2000

7. ΔΙΟΡΘΩΤΙΚΟΙ ΣΥΝΤΕΛΕΣΤΕΣ

α) Με την ενσωμάτωση στην κλίμακα υπολογισμού των αποδοχών του συντελεστή αναπροσαρμογής για τις Βρυξέλλες και για την περίοδο 1.7.1999 - 1.7.2000 (2,1 %), οι διορθωτικοί συντελεστές για το Βέλγιο/Λουξεμβούργο επανέρχονται στο επίπεδο 100.

Οι διορθωτικοί συντελεστές για τους άλλους τόπους υπηρεσίας προσδιορίζονται άμεσα με βάση τις οικονομικές ισοτιμίες που έχει υπολογίσει η Στατιστική Υπηρεσία σε σχέση με τις συναλλαγματικές ισοτιμίες που ίσχυαν την 1.7.2000. Ταυτόχρονα οι συναλλαγματικές ισοτιμίες ενημερώνονται σύμφωνα με το άρθρο 63 του Κανονισμού Υπηρεσιακής Καταστάσης (Πίνακας Γ).

β) Σύμφωνα με τη μέθοδο αναπροσαρμογής των αποδοχών (άρθρο 3 του παραρτήματος ΧΙ του Κανονισμού Υπηρεσιακής Καταστάσεως [2]), το Συμβούλιο οφείλει, έως το τέλος του 2001 και με αναδρομική ισχύ από την 1.7.2001, να αποφασίσει την προσεχή αναπροσαρμογή των αποδοχών και συντάξεων.

[2] Εάν η πρόταση COM(2000)569, με την οποία παρατείνεται επί δύο έτη η ισχύς του παραρτήματος αυτού, υιοθετηθεί από το Συμβούλιο.

Η αναμενόμενη για το τέλος του 2001 απόφαση θα οδηγήσει, αφεαυτής, στον καθορισμό των νέων διορθωτικών συντελεστών, με αναδρομική ισχύ από την 1.7.2001.

Αυτοί οι νέοι διορθωτικοί συντελεστές είναι δυνατόν να οδηγήσουν σε αναδρομική αναπροσαρμογή των αποδοχών και συντάξεων (θετική ή αρνητική) για περίοδο του οικονομικού έτους 2001 κατά την οποία οι πληρωμές θα έχουν πραγματοποιηθεί με βάση τα δεδομένα του οικονομικού έτους 2000.

Έτσι, για την περίπτωση αυτή προβλέπεται είτε να καταβληθούν οι αναδρομικές αυξήσεις, εφόσον η μεταβολή των διορθωτικών συντελεστών είναι θετική, είτε να παρακρατηθούν τα υπέρ το δέον καταβληθέντα, από την ίδια πάντα ημερομηνία, εφόσον η μεταβολή είναι αρνητική.

8. Πέρασμα τησ Ελλαδασ στο ευρω

Απο την 1η Ιανουαρίου 2001, η Ελλάδα θα υιοθετήσει το ευρώ με τιμή μετατροπής [3] 1 ευρώ =340,750 δραχμές.

[3] Κανονισμός 1478/2000/ΕΚ - ΕΕ της 07/07/2000 L167/1.

>ΑΝΑΦΟΡΑ ΣΕ ΓΡΑΦΗΚΟ>

Υπολογισμός του διορθωτικού συντελεστή για την Ελλάδα (πέρασμα στο ευρώ) την 1η Ιανουαρίου 2001:

>ΘΕΣΗ ΠIΝΑΚΑ>

9. ΑΛΛΑ ΣΤΟΙΧΕΙΑ

Αναφέρεται, προς υπόμνηση, ότι το Συμβούλιο, στο πλαίσιο της απόφασης της 19.12.1991 και ανανεώνοντας τη μέθοδο αναπροσαρμογής των αποδοχών μέσω ενός νέου παραρτήματος ΧΙ του Κανονισμού Υπηρεσιακής Κατάστασης, αποφάσισε επίσης:

- τη θέσπιση προσωρινής εισφοράς, με ακαθάριστο συντελεστή 5,83 % επί των αποδοχών και με ισχύ από την 1.1.1992.

- την αύξηση του συντελεστή της συνεισφοράς του προσωπικού στο συνταξιοδοτικό σύστημα από 6,75 % σε 8,25 % και με ισχύ από την 1.1.1993.

10. Παράταση ισχυοσ της μεθοδου

Η σημερινή μέθοδος ετήσιας προσαρμογής των αποδοχών του προσωπικού των Οργάνων της Ευρωπαϊκής Ενωσης και η προσωρινή συνεισφορά παύουν να ισχύουν στις 30 Ιουνίου 2001.

Στο πλαίσιο της μεταρρύθμισης, η Επιτροπή υπέβαλε πρόταση (COM 2000/569) προκειμένου να παραταθεί, επί διάστημα δύο ετών, η μέθοδος και η προσωρινή συνεισφορά.

Πρόταση

ΚΑΝΟΝΙΣΜΟΥ (ΕΚΑΧ, ΕΚ, ΕΥΡΑΤΟΜ) ΤΟΥ ΣΥΜΒΟΥΛIΟΥ

Που αναπροσαρμόζει από την 1ης Ιουλίου 2000 τις αποδοχές και τις συντάξεις των υπαλλήλων και του λοιπού προσωπικού των Ευρωπαικών Κοινοτήτων καθώς και τους διορθωτικούς συντελεστές που εφαρμόζονται σ'αυτές τις αποδοχές και συντάξεις

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας,

το πρωτόκολλο για τα προνόμια και τις ασυλίες των Ευρωπαικών Κοινοτήτων, και ιδίως το άρθρο 13,

τον Κανονισμό Υπηρεσιακής Κατάστασης των υπαλλήλων των Ευρωπαικών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων, όπως θεσπίσθηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 [4] και τροποποιήθηκαν τελευταία με τον κανονισμό (Ευρατόμ, ΕΚΑΧ, ΕΚ) αριθ ... [5] και ιδίως τα άρθρα 63, 64, 65, 65α και 82 του παραρτήματος ΧΙ του εν λόγω κανονισμού υπηρεσιακής κατάστασης καθώς και το άρθρο 20 πρώτο εδάφιο και το άρθρο 64 του εν λόγω καθεστώτος,

[4] ΕΕ L 56, της 4.3.68, σ.1.

[5] ΕΕ L 175, της 13.7.1996, σ.1.

την πρόταση της Επιτροπής,

Εκτιμώντας :

(1) ότι, μετά από την εξέταση των αποδοχών των υπαλλήλων και του λοιπού προσωπικού που πραγματοποιήθηκε με βάση τη σχετική έκθεση της Επιτροπής, εκρίθη ενδεδειγμένη η αναπροσαρμογή των αποδοχών και των συντάξεων των υπαλλήλων και του λοιπού προσωπικού των Ευρωπαικών Κοινοτήτων στο πλαίσιο τηε ετήσιας εξέτασης για το 2000

(2) ότι, σύμφωνα με τους όρους του παραρτήματος ΧΙ του Κανονισμό Υπηρεσιακής Κατάστασης [6], η ετήσια αναπροσαρμογή για το οικονομικό έτος 2001 θα οδηγήσει σε καθορισμό νέων διορθωτικών συντελεστών πριν από την 31 Δεκεμβρίου 2001 και με αναδρομική ισχύ από την 1η Ιουλίου 2001.

[6] Εάν η πρόταση COM(2000)569, με την οποία παρατείνεται επί δύο έτη η ισχύς του παραρτήματος αυτού, υιοθετηθεί από το Συμβούλιο.

(3) ότι αυτοί οι νέοι διορθωτικοί συντελεστές είναι δυνατόν να οδηγήσουν σε αναδρομική αναπροσαρμογή των αποδοχών και συντάξεων (θετική ή αρνητική) για περίοδο του οικονομικού έτους 2001 κατά την οποία οι πληρωμές θα έχουν πραγματοποιηθεί με βάση τα δεδομένα του παρόντος κανονισμού.

(4) ότι, ως εκ τούτου, ενδείκνυται να προβλεφθεί τόσο η καταβολή αναδρομικών αυξήσεων, για την περίπτωση αύξησης των διορθωτικών συντελεστών, όσο και η παρακράτηση των υπέρ το δέον καταβληθέντων, για την περίπτωση μείωσης των συντελεστών αυτών, και τούτο για την περίοδο μεταξύ της ημερομηνίας έναρξης της αναδρομικής ισχύος και της ημερομηνίας έναρξησ ισχύος της απόφασης που θα λάβει το Συμβούλιο για την ετήσια αναπροσαρμογή του οικονομικού έτους 2001

(5) ότι ενδείκνυται να προβλεφθεί ότι τα αποτελέσματα μιας ενδεχόμενης παρακράτησης θα μπορούν να κατανεμηθούν χρονικά σε μια περίοδο δώδεκα μηνών το πολύ μετά την ημερομηνία έναρξης ισχύος της απόφασης που θα λάβει το Συμβούλιο για την ετήσια αναπροσαρμογή του οικονομικού έτους 2001,

(6) με την υπόθεση ότι η Ελλάδα θα υιοθετήσει το ευρώ από 1ης Ιανουαρίου 2001 με συντελεστή μετατροπής 1ευρώ =340,750 δραχμές,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την 1η Ιουλίου 2000 :

α) στο άρθρο 66 του Κανονισμού της Υπηρεσιακής Κατάστασης, ο πίνακας των βασικών μηνιαίων αποδοχών αντικαθίσταται από τον ακόλουθο πίνακα :

>ΑΝΑΦΟΡΑ ΣΕ ΓΡΑΦΗΚΟ>

β) - στο άρθρο 1 παράγραφος 1 του παραρτήματος VII Κανονισμού της Υπηρεσιακής Κατάστασης , το ποσό των 170,35 EUR αντικαθίσταται από το ποσό των 173,93 EUR.

- στο άρθρο 2 παράγραφος 1 του παραρτήματος VII Κανονισμού της Υπηρεσιακής Κατάστασης, το ποσό των 219,38 EUR αντικαθίσταται από το ποσό των 223,99 EUR.

- στο άρθρο 69 δεύτερη φράση του Κανονισμού της Υπηρεσιακής Κατάστασης , και στο άρθρο 4 παράγραφος 1 δεύτερο εδάφιο του παραρτήματος VII, το ποσό των 391,91 EUR αντικαθίσταται από το ποσό των 400,14 EUR.

- στο άρθρο 3 πρώτο εδάφιο του παραρτήματος VII Κανονισμού της Υπηρεσιακής Κατάστασης, το ποσό των 196,05 EUR αντικαθίσταται από το ποσό των 200,17 EUR.

Άρθρο 2

Από την 1η Ιουλίου 2000, Ο πίνακας των βασικών μηνιαίων αποδοχών, που εμφαίνεται στο άρθρο 63 του καθεστώτος που εφαρμόζεται στο λοιπό προσωπικό των Ευρωπαικών Κοινοτήτων, αντικαθίσταται από τον ακόλουθο πίνακα :

>ΑΝΑΦΟΡΑ ΣΕ ΓΡΑΦΗΚΟ>

Άρθρο 3

Από την 1η Ιουλίου 2000, το ποσό του κατ' αποκοπήν επιδόματος που αναφέρεται στο άρθρο 4α του παραρτήματος VII Κανονισμού της Υπηρεσιακής Κατάστασης καθορίζεται σε :

- 104,39 EUR μηνιαίως για τοους υπαλλήλους των βαθμών C4 και C5.

- 160,04 EUR μηνιαίως για τους υπαλλήλους των βαθμών C1, C2 και C3.

Άρθρο 4

Οι συντάξεις που χορηγούνται από την 1η Ιουλίου 2000 υπολογίζονται από την ημερομηνία αυτή και εξής με βάση τον πίνακα των μηνιαίων αποδοχών που προβλέπεται στο άρθρο 66 του Κανονισμού της Υπηρεσιακής Κατάστασης, όπως τροποποείται με το άρθρο 1 στοιχείο α) του παρόντος κανονισμού.

Άρθρο 5

Από την 1η Ιουλίου 2000, η ημερομηνία 1η Ιουλίου 1999 που αναφέρεται στο άρθρο 63 δεύτερο εδάφιο του Κανονισμού της Υπηρεσιακής Κατάστασης αντικαθίσταται από την ημερομηνία 1η Ιουλίου 2000.

Από την 1η Ιανουαρίου 2001, οι αμοιβές στην Ελλάδα καταβάλλονται σε ευρώ.

Άρθρο 6

1. Από την 16η Μαίου 2000, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν στις χώρες που αναφέρονται κατωτέρω διαμορφώνονται ως εξής : - Ιρλανδία 118,9

2. Από την 1η Ιουλίου 2000, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν στις χώρες που αναφέρονται κατωτέρω διαμορφώνονται ως εξής :

>ΑΝΑΦΟΡΑ ΣΕ ΓΡΑΦΗΚΟ>

3. Από την 1η Ιανουαρίου 2001, ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού που ειναι τοποθετημένο στην Ελλάδα, ορίζεται στο 83,6.

4. Οι διορθωτικοί συντελεστές που εφαρμόζονται στις συντάξεις καθορίζονται σύμφωνα με το άρθρο 82 παράγραφος 1 του Κανονισμού της Υπηρεσιακής Κατάστασης. Τα άρθρα 3 έως 10 του κανονισμού (ΕΚΑΧ, ΕΟΚ, Ευρατόμ) αριθ. 2175/88 [7] εξακολουθούν να εφαρμόζονται.

[7] ΕΕ L 191, της 22.7.88, σ.1.

5. Σύμφωνα με το παράρτημα ΧΙ του Κανονισμού της Υπηρεσιακής Κατάστασης [8], αυτοί οι διορθωτικοί συντελεστές είναι δυνατόν να τροποποιηθούν πριν από τις 31 Δεκεμβρίου 2001 με κανονισμό του Συμβουλίου ο οποίος θα καθορίζει νέους διορθωτικούς συντελεστές με ισχύ από την 1η Ιουλίου 2001. Κατά συνέπεια, τα κοινοτικά όργανα θα προβούν, αναδρομικά για την περίοδο μεταξύ της ημερομηνίας αναδρομικής ισχύος και της ημερομηνίας έναρξης ισχύος της απόφασης προσαρμογής 2001, στην αντίστοιχη θετική ή αρνητική αναπροσαρμογή των αποδοχών των υπαλλήλων και των συντάξεων που καταβάλλονται στους τέως υπαλλήλους και στους εξ αυτών έλκοντες δικαιώματα. Εάν η εν λόγω αναδρομική αναπροσαρμογή συνεπάγεται παρακράτηση των υπερ το δέον καταβληθέντων, αυτή μπορεί να κατανεμηθεί χρονικά σε περίοδο δώδεκα μηνών το πολύ από την ημερομηνία έναρξης ισχύος της απόφασης για την ετήσια αναπροσαρμογή του 2001.

[8] Εάν η πρόταση COM(2000)569, με την οποία παρατείνεται επί δύο έτη η ισχύς του παραρτήματος αυτού, υιοθετηθεί από το Συμβούλιο.

Άρθρο 7

Από την 1η Ιουλίου 2000, ο πίνακας που περιλαμβάνεται στο άρθρο 10 παράγραφος 1 του παραρτήματος VII Κανονισμού της Υπηρεσιακής Κατάστασης αντικαθίσταται από τον ακόλουθο πίνακα :

>ΑΝΑΦΟΡΑ ΣΕ ΓΡΑΦΗΚΟ>

Άρθρο 8

Από την 1η Ιουλίου 2000, οι αποζημειώσεις για συνεχή ή εκ περιτροπής υπηρεσία που προβλέπονται στο άρθρο 1 του κανονισμού (ΕΚΑΧ, ΕΟΚ, Ευρατόμ) αριθ. 300/76 [9] καθορίζονται σε 302,56, 456,67, 499,33και 680,74 EUR.

[9] ΕΕ L 38, της 13.2.76 , σ.1. Ο κανονισμός αυτός συμπληρώθηκε με τον κανονισμό ( Ευρατόμ, ΕΚΑΧ, ΕΟΚ) αριθ. 1307/87 (ΕΕ L 124, της 13.5.87, σ. 6) και τροποποιήθηκε τελευταία με τον κανονισμό (Ευρατόμ, ΕΚΑΧ, ΕΚ) αριθ. ... (ΕΕ ..., της ..., σ.1).

Άρθρο 9

Από την 1η Ιουλίου 2000, τα ποσά που αναφέρονται στο άρθρο 4 του κανονισμού (ΕΟΚ, ΕΚΑΧ, Ευρατόμ) αριθ. 260/68 [10] πολλαπλασιάζονται με τον συντελεστή 4,367713.

[10] ΕΕ L 56, της 4.3.68, σ. 8. Ο κανονισμός αυτός τροποποιήθηκε τελευταία με τον κανονισμό (Ευρατόμ, ΕΚΑΧ, ΕΚ) αριθ. ... (ΕΕ ..., της ..., σ.1).

Άρθρο 10

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαικών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, στις

Για το Συμβούλιο

Ο Πρόεδρος

ΔΗΜΟΣΙΟΝΟΜΙΚΟ ΔΕΛΤΙΟ

>ΑΝΑΦΟΡΑ ΣΕ ΓΡΑΦΗΚΟ>